 Election Update 2019: Atiku tí ṣàlàyé ìdí tí kò fí kí Buhari kú oríire Ninu ọrọ to fi sọwọ sawọn akọroyin ati loju opo Twitter rẹ, Atiku ni oun ko ni gba ki wọn fun okun mọ ọrun ijọba awa ara wa lorileede Naijiria. Atiku ni lati ọgbọn ọdun ti oun ti n ja ija ijọba tiwantiwa, oun ko ti ri ibi ti wọn ti tẹju iṣejọba awa ara wa loju mọlẹ bi ti idibo ọjọ kẹtalelogun osu Keji to waye ni Naijiria. Àwọn iròyin tì ẹ leè ní ìfẹ síí: O sọ pe lọdun 2017 Aarẹ Yar Adua ti ẹ kabamọ idibo to gbe wọlẹ, amọ o ṣeni laanu pe, awọn to doju ijọba arawa bole lọdun 2019 n ga apa ni Fun idi eyi, mọ tako esi ibo ọjọ kẹtalelogun to waye ni Naijiria, maa si gbe ọrọ na lọ si ile ẹjọ Atiku Abubakar tẹsiwaju pe, oun ko ba ti pe ẹni to jawe olubori lati ki ku oriire, kani oun fidirẹmi lọna to tọ ati to yẹ. PDP ní èsì ti wọn kéde kìí ṣe ojúlowo ìbò ti Nàìjíríà dì Ẹgbẹ alátakò Peoples Democratic Party PDP ní àwọn yóò ṣe gbogbo ǹkan to wà ní ìkápá àwọn, tó fi mọ ìlànà òfin láti fi ẹhónú àwọn hàn ló ri ìjáwé olúbori ààrẹ Muhammadu Buhari nínú ìdìbò ọdún 2019. Ẹgbẹ òṣèlú ọhún tó kọ láti fọwọ sí ìwé èsì ìbò tí àjọ elétò ìdìbò fi kédé pé Buhari ló jáwé olúbori, tun sọ pe o ní kọnukọhọ ninu. Lẹyìn ti INEC kédé pé, Buhari ló fi ìdí Atiku rẹmi nínu idibo náà ní alága àjọ INEC ọjọgban Yakubu Mahmood sàláyé pé ìyàtọ tówà láàrin àwọn oludije méèjèjì pọ ju àwọn ìbò ti wọn dànù lọ nítori náà kò ní ipa kànkan lóri èsì ìdìbò. Election Update 2019: Lẹyìn lílọ Saraki, Kwara yóò ṣún síwájú ni Gẹgẹ bí Yakubu ṣe sọ, gbogbo àríwísí àti àkíyesi ti PDP ṣe ni àwọn yóò múlò ní ọjọ iwájú tó fi mọ ìdìbò ọdun 2023. Lásikò tó ń fesi láàrò Ọjọrú, lóri àbájáde ikede ìdìbo Buhari, okan ninu asojú ẹgbẹ PDP, Osita Chidoka sọ fun àwọn akọroyin nílu Abuja pé, àwọn èsì ti wọn kéde kìí ṣe ojúlowo ìbò ti àwọn ènìyàn Nàìjíríà dì. : Oludije ipo Aarẹ ẹgbẹ oṣelu PDP Atiku Abubaka,r to ṣe ipo keji ninu idibo aarẹ Naijiria ti fesi si ibo Naijiria ti Muhammadu Buhari ti pegede. 